jìn wén gōng gōng yuán , guǒ shí rì liáng , suì yǔ dài fū qī shí rì 。 zhì yuán shí rì ér yuán bù xià , jī jīn ér tuì , bà bīng ér qù 。 shì yǒu cóng yuán zhōng chū zhě , yuē :“ yuán sān rì jí xià yǐ 。” zuǒ yòu jiàn yuē :“ fū yuán zhī shí jié lì jìn yǐ , jūn gū dài zhī 。” gōng yuē :“ wú yǔ shì qī shí rì , bù qù , shì wáng wú xìn yě 。 dé yuán shī xìn , wú bù wéi yě 。” suì bà bīng ér qù 。 yuán rén wén yuē :“ yǒu jūn rú bǐ qí xìn yě , kě wú guī hū ?” nǎi jiàng gōng 。 wèi rén wén yuē :“ yǒu jūn rú bǐ qí xìn yě , kě wú cóng hū ?” nǎi jiàng gōng 。 kǒng zǐ wén ér jì zhī yuē :“ gōng yuán de wèi zhě , xìn yě 。”
晋文公攻原,裹十日粮,遂与大夫期十日。至原十日而原不下,击金而退,罢兵而去。士有从原中出者,曰:“原三日即下矣。”左右谏曰:“夫原之食竭力尽矣,君姑待之。”公曰:“吾与士期十日,不去,是亡吾信也。得原失信,吾不为也。”遂罢兵而去。原人闻曰:“有君如彼其信也,可无归乎?”乃降公。卫人闻曰:“有君如彼其信也,可无从乎?”乃降公。孔子闻而记之曰:“攻原得卫者,信也。”